राईजिंग सिने स्टार रंजीत सिंह की सुपर स्टार खेसारी लाल यादव के साथ हैट्रिक भोजपुरी फिल्म लाडला कल छठ पूजा पर बिहार और झारखण्ड में प्रदर्शित की जा रही है। जी हाँ, सुपर स्टार खेसारी लाल यादव की भोजपुरी फिल्म लाडला में रंजीत सिंह पहले के सुपर स्टार की भूमिका निभा रहे हैं। इस किरदार को जीवंत करने हेतु पुराने जमाने के हीरो जैसा दिखने के लिए इन्होंने अपना लुक तो बदला ही है साथ ही अपना वजन भी बढ़ाया है। अस्सी के दशक की लगभग 20 हिन्दी फिल्में देखकर रंजीत सिंह ने यह फैसला लिया था। चूँकि रंजीत सिंह थियेटर ऐक्टर हैं इसलिए ये इस बात को भलीभाँति जानते हैं कि किरदार को कैसे जीवंत किया जा सकता है। रूपहले परदे पर दर्शक रंजीत सिंह के अभिनय को देखकर दर्शक लम्बे समय तक भूल नहीं पाएंगे।